
Prishtinë, më 04.08.2026

Autoriteti i Konkurrencës i Republikës së Kosovës, mbështetur në nenet 11, 13, 17. të Ligjit Nr. 08/L-056 për Mbrojtjen e Konkurrencës, të publikuar në Gazetën Zyrtare, datë 14 Qershor 2022, Udhëzimin Administrativ Nr. 02/2023 për Procedurën e parashtrimit të kërkesave dhe kriteret për konstatimin e Përqendrimit të Ndërmarrjeve, shpallë këtë:
NJOFTIM I PËRQENDRIMIT
Autoriteti i Konkurrencës i Republikës së Kosovës, me datë: 13.07.2026, me Nr. Protokolli: 285/26-11/H, ka pranuar kërkesën për Njoftim të Përqendrimit, lidhur me fitimin e kontrollit përbashkët nga AGROFERT a.s. (Blerësi) mbi Nitrogen Intermediate B.V. (Targeti), përmes Nitrogen Holding B.V. (Shitësi)
Palët në Përqendrim:

AGROFERT, a.s., është shoqëri aksionare e themeluar dhe ekzistuese sipas ligjeve të Republikës Çeke, me seli të regjistruar në Pyšelská, 2327/2, Chodov, 149 00, Pragë 4, Republika Çeke, me numër identifikimi: 26185610. E njëjta është e regjistruar, në regjistrin tregtar të mbajtur nga Gjykata Komunale në Pragë, dosja nr: B 6626. Ushtron veprimtari bujqësore, prodhimin ushqimor, shitjen dhe shpërndarjen e makinerive bujqësore, prodhimin e plehrave, produkteve të kimisë organike dhe inorganike, si dhe veprimtari që lidhen me industrinë pyjore (Blerësi).

Nitrogen Holding B.V., është shoqëri private me përgjegjësi të kufizuar, e themeluar dhe ekzistuese sipas ligjeve të Holandës, me seli të regjistruar në Honthorststraat 19, 1071 DC Amsterdam, Holandë, me seli korporative në Amsterdam, Holandë.  E njëjta është e regjistruar në Regjistrin Tregtar të Holandës, të mbajtur nga Dhoma e Tregtisë e Holandës me numër regjistrimi: 97538043. Nitrogen Holding është një filial në pronësi të plotë të OCI N.V., e cila është shoqëri publike, me përgjegjësi të kufizuar e themeluar sipas ligjeve të Holandës, me seli në Amsterdam. OCI N.V. është shoqëria mëmë përfundimtare e Grupit OCI. Grupi OCI, përmes targetit, është aktiv në prodhimin e produkteve kimike dhe prodhon e shpërndan produkte me bazë azoti, përfshirë plehrat dhe lëndët bazë për klientët në sektorët bujqësor dhe industrial (Shitësi).
Nitrogen Intermediate Holding B.V., është shoqëri private me përgjegjësi të kufizuar, e themeluar dhe ekzistuese sipas ligjeve të Holandës, me seli të regjistruar në Honthorststraat 19, 1071 DC Amsterdam, Holandë, e regjistruar në Regjistrin Tregtar të Holandës të mbajtur nga Dhoma e Tregtisë e Holandës me numër regjistrimi: 42039948. Veprimtaria e saj ka të bëjë me prodhimin dhe shpërndarjen e produkteve me bazë azoti, duke përfshirë plehrat dhe lëndët bazë për klientët bujqësor dhe industrial. (Targeti).
Vërejtjet, qëndrimet dhe mendimet, mund të dërgohen pranë Autoritetit të Konkurrencës së Republikës së Kosovës, me Adresë Rr. Migjeni kati VI [ish objekti i bankës së Lubjanës] Nr. tel: +381 /0/ 38 200 10982, apo në email adresën: info.konkurrenca@rks-gov.net, në afatin prej 15 ditëve nga dita e publikimit në webfaqe të AKRK-së.

